**ОШ „Јован Јовановић Змај“ Ал. Рудник**

**Огледни час**

**РАЧУНАРСКА ГРАФИКА И ЊЕНИ ЕЛЕМЕНТИ**

#

**У Рутевцу, 14.04.2016. године**

# ОПШТИ ПОДАЦИ

|  |  |  |
| --- | --- | --- |
| **Извођач огледног часа** | **Предмет који наставник предаје** | **Школа** |
| Милан Динић | Информатика и рачунарство | ОШ „Ј.Ј.Змај“ Алексиначки Рудник |

## 1. Подаци о часу

### Дефинисање часа

Предмет: Информатика и рачунарство

Наставна тема : Графика

Наставна јединица: Рачунарска графика и њени елементи

Тип часа: обрада-вежбе

Разред: седми

### Увођење новине

Примена ИКТ-а омогућава нам такав облик рада да од ученика захтева бројне активности, за разлику од традиционалне наставе, као што су:

* самостално проналажење информација;
* способност решавања проблема;
* самостално савлађивање градива, самостално учење;
* рад у групи, сарадњу;
* критички однос према властитом и туђем раду;
* доношење одлука;
* аргументовање;
* усвајање другачијих, нових начина рада;
* планирање;
* поштовање рокова.

Овај час се разликује од осталих по томе што захтева већу активност ученика, они су у првом плану, а наставник само координира њиховим радом, даје савете и помаже по потреби.

### Мотивација

Ученици су изузетно мотивисани овим начином рада. Као прво, излазе из шаблона традиционалне наставе, активнији су и сами решавају проблеме, користе савремене технологије и самостално стичу знања. Изузетно је важно да могу да негују тимски рад, помажу другим ученицима. Такође им је омогућено да они буду главни актери, а наставник их само упућује и координира. У учионици се ствара другачија атмосфера, у којој нема места за досаду, лењост, пасивност, присиљавање или страх од неуспеха. Најважније је то што је омогућено да ученици сами вреднују свој рад и рад осталих ученика, предлажу мере за унапређивање начина рада и учења.

## 2. Планирање и организација часа

## Циљеви часа

* упознавање са основама рачунарске графике и њених елемената
* савладавање основа рачунарске графике кроз решавање занимљивих проблема и занимљивих садржаја: квиз, тестови, укрштене речи.
* развијање код ученика самосталност у раду, упорност, истраживачки дух , као и кооперативност у раду са осталим ученицима у групи, негујући тимски рад
* самовредновање и вредновање рада

###

### Методе и облици рада

Облици рада: коришћени су фронтални, индивидуални и тимски облик рада

Методе рада: учење путем открића, смислено учење, демонстративна метода, практичан рад ученика, вербална метода, истраживачка метода, илустративна метода,

### Усаглашеност са наставним планом и програмом

Наставна тема предвиђена је наставним планом и програмом за седми разред. У оквиру ове теме учи се појам графике, врсте графике и основни елементи графике. Корелација са предметима : техничко и информатичко образовање, енглески језик, ликовна култура.

### Услови за реализацију часа

Час је реализован у кабинету информатике у ОШ „Јован Јовановић Змај“ у Рутевцу. Интернет веза је доступна на сваком радном месту. Мудл систем је помоћ у уводном делу часа, као упутство ученицима за почетак рада.

**Извори за припремање:**

Линкови:

* <http://osrudnik.edu.rs/moodle/>
* <http://www.readwritethink.org/files/resources/interactives/crossword/>

**Наставни материјали**

* Мудл платформа – увод у почетак рада
* Квиз у Power Pointu
* Укрштене речи
* Тест (мудл платформа)
* Евалуациони листићи

**Организација часа (ток часа)**

|  |  |  |  |  |  |  |
| --- | --- | --- | --- | --- | --- | --- |
| **планирани садржај рада** | **активност наставника** | **активност ученика** | **план. време** **у мин** | **методе** **и облик рада** | **начин праћења рада ученика** | **Очекив. ефекти** |
| **Уводни део:**Осврт на појам рачунарске графике и њених елемената | Увести ученике у наставну јединицу о рачунарској графици, значај рачунарске графике и њени елементи | Ученици одговарају на уводна питања | **10 м** | Дијалошка, фронтални | Посматрање, разговор | Заинтересованост ученика |
| **Главни део:** Практичан рад ученика  | Наставник координира и прати редослед тока корака у извођењу ученичких активности | Ученици, по договореном редоследу крећу у испуњавање својих обавеза, кроз игру уче: тестови, квиз, укрштене речи | **30 м** | Дијалошка, демонстративна, фронтална метода, групни рад, | Посматрање, разговор, координација, давање савета | Већа заинтересованост ученика и одушевљење и аплауз после сваке приказане игрице |
| **Завршни део:**Анализа и дискусија у вези рада ученика наставне јединице, попуњавање евалуационих листића, домаћи задатак | Наставник је партнер у дискусији, усмерава дискусију, охрабрује ученике да изнесу мишљење, даје савете, уважава идеје ученика, учествује у вредновању резултата, задаје домаћи задатак | Ученици аргументују свој рад, коментаришу и критикују своје одговоре и одговоре других ученика | **5 м** | Индивидуални рад, дијалошка, фронтална метода | Посматрање, разговор  | Развијање позитивног става и заинтересованост ученика за даље истраживање ове области |

##

## 3. Праћење и вредновање

### Вредновање постигнућа ученика

Оствареност циљева и задатака часа биће вреднована кроз ангажованост ученика у индивидуалном и групном раду, самостално проналажење информација и решавања проблема у вези задатих питања, као и питања која ће постављати у току дискусије. Вредноваће се и сарадња и толерантност при решавању задатака и тестова, као и спремност за тимски рад. Ученици ће моћи сами процењивати резултате свог рада, при чему ће наставник имати улогу да усмерава дискусију тако да ученици схвате да морају да располажу аргументима и да се критика односи на резултате рада, а не на њих лично.

### Планирање даљих активности

Због самог начина реализације часа, где ученици спонтано уче одређене садржаје и овладавају когнитивним и социјалним вештинама, требало би овај начин рада примењивати и у другим предметима. Што се тиче информатике и рачунарства, овај вид рада је незаменљив, лако остварљив и пре свега применљив у настави, и то не само у вишим разредима. Може се применити у свим областима и наставним темама, тако да ћемо примењивати што више овакву наставу на часовима информатике и рачунарства. Овим часом подстичу се ученици да дубље истражују појам графике као и практичан рад на решавању задатих ситуација.

**ПРИЛОЗИ:**

**ПРИКАЗ ЈЕДНОГ СЛАЈДА - КВИЗ ПРЕЗЕНТАЦИЈЕ**

****

**ТЕСТ (мудл платформа)**

****

**ЕВАЛУАЦИОНИ ЛИСТ**

****

 **Домаћи задатак**

**Преузети са** [**www.e-informatika.org**](http://www.e-informatika.org) **домаћи задатак у секцији ШЕСТИ РАЗРЕД-PAINT**

****